BoligJob-ordningen har samlet skabt 650 job i Nordjylland på årets første ni måneder. Derfor undrer det Preben Bang Henriksen, at Regeringen overvejer at droppe ordningen efter årsskiftet.

Nye tal fra AB Gruppen viser, at der på årets første ni måneder er sket en stigning i antallet af byggeopgaver på 13 procent i Region Nordjylland. Derudover viser tal fra Dansk Byggeri, at BoligJob-ordningen har skabt 500 job i Nordjylland, samt 150 indirekte job. På trods af de positive tal overvejer Regeringen at dropper ordningen, og det forundrer det nordjyske folketingsmedlem Preben Bang Henriksen (Venstre.): - Tallene taler for sig selv. Ordningen bringer folk i arbejde, forbedrer boligerne med videre og konverterer sorte penge til hvide. Det er mig ubegribeligt, at den ikke ønskes videreført. Ordningen betyder, at alle ejere og lejere kan få tilskud til servicearbejde på boligen.S